Cuneiform Tablet Kt o/k 7 (AKT 4 30)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na ú-ṣur-ša-a-šùr ù ší-ma-at-IŠTAR qí-bi-ma um-ma i-ší-im-sú-en₆-ma a-ḫi a-ta a-ma-kam 2 TÚG.ḪI-tí ša e-na-a-šùr ub-lá-ni 2 TÚG-ba-tí ša kur-ub-IŠTAR DUMU šu-IŠTAR ub-lá-ni 1 TÚG ša be-lá-nim DUMU i-dí-ku-bi₄-im ub-lá-ni 1 TÚG ša e-na-na-tum ub-lá-ni 1 {TÚG}ni-ib-ra-ra-am šu-IŠTAR DUMU a-ḫu-ni ša za-al-pá ub-lam 1 {TÚG}na-aḫ-lá-áp-tám ša kà-li-tí-ni PÚZUR-a-na ub-lam 1 ší-it-ra-am ša a-ki-dí-e a-šùr-ṣú-lu-li DUMU a-šùr-ša-dí-li NU.BÀNDA ub-lam 1 ší-it-ra-am ša a-ki-dí-e šu-ku-bu-um i-ni-iš-a-am a-ḫu-ú-a a-tù-nu lu i-na ší-im TÚG.ḪI.A ša uš-té-bi₄-lá-ni lu i-na ba-a-áb-tí-a i-na pá-ni-im-ma KÙ.BABBAR 10 GÍN šé-bi-la-nim-ma e-ni-a pí-té-a a-na ú-ṣur-ša-a-šùr qí-bi-ma ṣú-ḫa-ar-kà ša-lim a-na ku-sà-tim qí-bi₄-ma a-na-ku dí-tám ša a-lim{ki} i-na šu-té-bu-lim ag-ta-mar a-tí-i ki-ma li-bi₄-im ta-da-nim ma-tí-ma na-áš-pé-er-tí-ki lá i-lá-kam a-ḫa-tí a-tí e-lá-nu-ki mì-ma lá i-šu KÙ.BABBAR 10 GÍN i-ša qá-ti-ki-ma šé-bi₄-lá-ma li-ba-am dí-nim šé-né-en PÚZUR-a-na a-na ú-ṣur-ša-a-šùr ub-lam